জহুরুল হক (অনুবাদক)
ড. জহুরুল হক ভারতের আসাম প্রদেশের সুন্নি মুসলিম পরিবারে জন্মগ্রহণ করেন। দীর্ঘ বার বছর পরিশ্রমের পর তিনি ১৯৮৬ সালে আল-কুরআনের বাংলা অনুবাদ প্রকাশ করেন। আল-কুরআনের বাংলা অনুবাদ চলাকালীন সময়েই তিনি অসমীয়া অনুবাদের কাজে হাত দেন।
কলকাতার কিংবদন্তির ব্যক্তিত্ব
গৌরী সেন সপ্তদশ বা অষ্টাদশ শতাব্দীর লোক। তাঁর আদিনিবাস সম্পর্কে দুটি ভিন্ন মত আছে। অধিক গ্রহণযোগ্য মত অনুযায়ী তিনি হুগলী জেলার বালী শহরের মানুষ। (আজকের দিনে বালী শহর হাওড়া জেলার অন্তর্গত।) অন্যমত অনুযায়ী তিনি ছিলেন মুর্শিদাবাদ জেলার বহরমপুর শহরের মানুষ। সুবর্ণবণিক সম্প্রদায়ের এক ব্যবসায়ী পরিবারে তাঁর জন্ম হয়। তাঁর পিতার নাম ছিল নন্দরাম সেন। আমদানি–রপ্তানির পারিবারিক ব্যবসায় গৌরী সেন অনেক টাকা উপার্জন করেন আর বণিকসমাজে প্রসিদ্ধ হন। দুহাতে টাকা বিলিয়ে অনেক লোককে তিনি ঋণমুক্ত করেন অথবা বকেয়া রাজকর মেটাতে সাহায্য করেন। এর থেকেই এক বাংলা প্রবাদের জন্ম হয়—"লাগে টাকা, দেবে গৌরী সেন"। অনেকে মনে করেন যে হুগলীর গৌরীশঙ্কর শিবমন্দির তাঁরই নির্মাণ করা।